Anders Kærgaard
Anders Kærgaard, Anders Kærgaard, f. 1972, dansk officer og whistleblower. Som kaptajn ved Gardehusarregimentet blev Anders Kærgaard 2004-05 udsendt som efterretningsofficer ved den danske styrke i det sydlige Irak. I 2012 fremlægger han videooptagelser af overgreb mod civile under en dansk ledet militæroperation og bliver året efter af Østre Landsret dømt til dagbøder på i alt 13.000 kr. for ikke at ville afsløre navnet på den officer der hindrede at beviserne blev tilintetgjort. De ansvarlige for overgrebene er ikke blevet retsforfulgt, og dommen er blevet stærkt kritiseret, bl.a. af Amnesty International.
Anders Kærgaard forlod hæren efter sin udstationering i Irak og har bl.a. arbejdet med oprettelse af Koldkrigsmuseum Stevnsfort under Østsjællands Museum. Han har endvidere stiftet en NGO for whistleblowers.